## ہیلتھ واچ (Healthwatch) نیٹ ورک کیا ہے؟

|  |
| --- |
|  |

## انگلستان کے اندر صحت اورسوشل کیئر کے حوالہ سے ہیلتھ واچ(Healthwatch) صارفین کے لیےایک نیا حمایتی ادارہ ہے۔ اس بات کو یقینی بناتے ہوئے کہ بچوں، نوجوانوں اور بالغ عمرکے افراد کی آراء اور تجربات ان لوگوں کے کانوں تک پہنچ سکیں جو کہ صحت اور سوشل کیئر کے حوالہ سے خدمات کے لیے قانون سازی، منصوبہ بندی اورانتظام کے ذمہ دار ہیں، ہم ان کے لیےایک زبردست حمایت فراہم کرتے ہیں۔

اس بات کو یقینی بناتے ہوئے کہ خدمات کا استعمال کرنے والے تمام افراد کے خیالات کو یکجا کرکے ان کا تجزیہ اور ان پر عمل کیا جائے ہم سروسز کو موجودہ وقت اور مستقبل میں بہتر بنانے میں مدد دے سکتے ہیں۔ ہیلتھ واچ (Healthwatch)متحرک انداز سے کمیونٹی کے تمام افراد کے خیالات حاصل کرتی ہے؛ خاص طور پر ان افراد کے جنہیں بعض اوقات اپنی آراء دوسروں تک پہنچانے میں دشواری کا سامنا کرنا پڑتا ہے نا کہ صرف ان لوگوں کی آراء جو کہ بہت زیادہ صدا بلند کرتے رہتےہیں۔ ہم ہیلتھ اورسوشل کیئر فراہم کرنے والوں، قانون سازوں اورمنصوبہ سازوں کی حوصلہ افزائی کرتے ہیں کہ وہ لوگوں کی آراء کو براہ راست بھی سنیں۔

## ہیلتھ واچ (Healthwatch)دو حصوں پر مشتمل ہے؛ قومی سطح کی ہیلتھ واچ(Healthwatch) انگلینڈ اور کمیونٹی کی سطح پر 152 لوکل ہیلتھ واچ ہیں۔ ہم سب اکٹھے مل کر صارفین کے خیالات کو قومی اور مقامی سطح پر پیش کرتے ہوئے ہیلتھ واچ کا ایک نیٹ ورک تشکیل دیتے ہیں۔

*ہیلتھ واچ* **(Healthwatch)** انگلینڈ کیا کام کرتی ہے؟

ہیلتھ واچ(Healthwatch) انگلینڈ صحت اورسوشل کیئرسروسز کا استعمال کرنے والےبچوں، نوجوانوں اور بالغ عمر رکھنے والے افراد کو درپیش مسائل قومی سطح پرلے کر جاتی ہے۔ مندرجہ ذیل سے حاصل شدہ شواہد کو بنیاد بناتے ہوئے یہ قومی سطح پرصارفین کے تجربات اوررجحانات کا ایک عقلمندانہ جائزہ تیار کرتی ہے۔

* ان لوگوں کے خیالات اور تجربات جو کہ مقامی اور قومی سطح پر سروسز کا استعمال کرتے ہیں۔
* مقامی ہیلتھ واچ(Healthwatch) کے حاصل کردہ خیالات اور تجربات۔
* شراکت داروں، ساتھ کام کرنے والوں، بشمول خیراتی اداروں، پیشہ ورانہ تنظیموں اور کمزور افراد کی مدد کرنے والے افراد کے ذریعہ اکٹھے کیے گئے شواہد۔

ان تمام شواہد کوحکمت عملی میں تبدیلی کرنے،اہم مسائل کونمایاں کرنے، قانونی سازی اورصحت و سوشل کیئر کی خدمات کی فراہمی کے لیے استعمال کیا جاتا ہے۔ جہاں بہت اہم مسائل نمایاں ہوں انہیں سیکرٹری آف سٹیٹ فار ہیلتھ، کیئرکوالٹی کمیشن، این ایچ ایس کمیشننگ بورڈ، مانیٹر یا انگلینڈ کی لوکل اٹھارٹیزکے روبرو پیش کیا جاتا ہے۔ قانونی طور پر انہیں ہیلتھ واچ (Healthwatch)انگلینڈ کے خدشات کا جواب فراہم کرنا پڑتا ہے۔

ہیلتھ واچ(Healthwatch) انگلینڈ لوکل ہیلتھ واچ کو قیادت، مدد اور رہنمائی بھی فراہم کرتی ہے تا کہ وہ مقامی افراد کی پرزود حمایت اورکمیونٹیز کے اندر مضبوط شراکت داری کو فروغ دے سکیں۔

لوکل ہیلتھ واچ (Healthwatch) کیا کام کرتی ہے؟

## لوکل ہیلتھ واچ(Healthwatch) لوگوں کی مدد کرتی ہے تاکہ وہ مقامی سطح پر صحت اور سوشل کیئر سروسزکو اچھی طرح سے استعمال میں لائیں؛ خواہ یہ ان کے لیے آج ہی بہتری کا سامان مہیا کررہی ہویا مستقبل کی تیاری میں مدد دے رہی ہو۔ لوکل ہیلتھ واچ (Healthwatch)کا مقصد مقامی سطح کی آراء کو مقامی سطح کی خدمات کی تیاری اوران کی فراہمی پر اثر انداز ہونے کے قابل بنانا ہے۔ نہ صرف اس کا استعمال کرنے والے افراد کے لیے بالکہ مستقبل میں بھی ان کا استعمال کرنے والے کسی بھی شخص کے لیے۔

لوکل ہیلتھ واچ:(Healthwatch)

* لوگوں کے مقامی سطح پر صحت اور سوشل کیئر کی خدمات کے بارے میں معلومات، رہنمائی اور مدد فراہم کرنا۔
* خدمات کی فراہمی کے طریق کارکے بارے میں لوگوں کے خیالات اور تجربات یکجا کرنا اور اس بات کا اندازہ لگانے کے لیے کہ صحت اور سوشل کیئر کی سروسزکس طرح کام کر رہیں ہیں ان میں داخل ہو کر ان کا جائزہ لینا۔
* سروس استعمال کرنے والوں سے حاصل شدہ شواہد کی بنیاد پرسروسز کی فراہمی اور تیاری کے طریق کار پر اثر انداز ہونا۔
* لوکل ہیلتھ اور ویل بیئنگ بورڈ پرنمائندگی رکھنے کے ذریعہ سروسز کے قیام اور فراہمی کے طریق کار پر اثر انداز ہونا۔
* دیگرلوکل ہیلتھ واچ(Healthwatch) ، ہیلتھ واچ انگلینڈ اور کیئر کوالٹی کمیشن تک معلومات اورسفارشات پہنچانا۔

آنا براڈلی، صدر ہیلتھ واچ (Healthwatch) انگلینڈ کہتی ہیں**:**

"ہیلتھ نیٹ ورک صحت اور سوشل کیئرکے شعبہ میں صارفین کی حمایت کی ایک نئی قسم ہے۔ ہم اس بات کو یقینی بنائیں گے کہ صارفین کے نقطہ نظرکو سنا اوراس پرعمل کیا جائے۔ نیٹ ورک اپنے خود مختار قانونی اختیارات کے ساتھ مجموعی طور پر فرق کو نمایاں کرنے کا ایک شاندار موقع ہے۔ ہیلتھ واچ(Healthwatch) انگلینڈ اس بات کو یقینی بنانے کی منتظر ہے کہ صحت اور سوشل کیئرکی خدمات کی منصوبہ بندی، بندوبست اور انتظام کرنے والے افراد عوام کی آواز کو واضح طور پرسنیں۔"



Contact us:

Healthwatch South Tees

The Live Well Centre

Dundas Shopping Centre

Dundas Street

Middlesbrough

TS1 1 HR

General enquiries:

Tel: 0800 118 1691

Text only: 07451288789

Email: healthwatchsouthtees@pcp.uk.net